ผีชีวะ ปฐมบทแห่งเมืองผีดิบ

| ผีชีวะ ปฐมบทแห่งเมืองผีดิบ |
| --- | --- |
ใบปิดภาพยนตร์
กำกับ: โยฮันเนส โรเบิร์ต
เขียนบท: โยฮันเนส โรเบิร์ต
สร้างจาก: เรซิเดนต์อีวิล โดย แคปคอม
อำนวยการสร้าง:   เจมส์ แฮริส  โรเบิร์ต คุลเซอร์  ฮาร์ตลีย์ โกเรนสไตน์ 
นักแสดงนำ:   คายา สโคเดลาริโอ  แฮนนาห์ จอห์น-คาเมน  ร็อบบี้ อเมลล์  ทอม ฮอปเปอร์  อวาน โจเกีย  โดนัล โล้ค  นีล แมคโดโนห์ 
กำกับภาพ: แมกซิม อเล็กซานเดอร์
ตัดต่อ: เดฟ ซิงห์
ดนตรีประกอบ: มาร์ค คอร์เวน
บริษัทผู้สร้าง:   Screen Gems  Constantin Film  Davis Raccoon Films  The Fyzz Facility  The Tea Shop and Film Company  
ผู้จัดจำหน่าย:   Sony Pictures Releasing (US/UK)  Constantin Film Verleih (Germany)  Elevation Pictures (Canada) 
วันฉาย:   19 พฤศจิกายน ค.ศ. 2021 (2021-11-19) (ปารีส)  24 พฤศจิกายน ค.ศ. 2021 (2021-11-24) (สหรัฐอเมริกา)  27 มกราคม ค.ศ. 2022 (2022-01-27) (ไทย)  28 มกราคม ค.ศ. 2022 (2022-01-28) (ญี่ปุ่น) 
ความยาว: 107 นาที
ประเทศ:   สหรัฐอเมริกา  เยอรมนี  แคนาดา  สหราชอาณาจักร 
ภาษา: อังกฤษ
ทุนสร้าง: $25 ล้านเหรียญ
ทำเงิน: $47 ล้านเหรียญ
ผีชีวะ: ปฐมบทแห่งเมืองผีดิบ อังกฤษ: Resident Evil: Welcome to Raccoon City เป็นภาพยนตร์แนวแอ็คชั่นสยองขวัญที่ออกฉายในปี ค.ศ. 2021 เขียนบทและกำกับโดย โยฮันเนส โรเบิร์ต ดัดแปลงจากเนื้อเรื่องและองค์ประกอบของเกม เรซิเดนต์อีวิล (วิดีโอเกม พ.ศ. 2539), เรซิเดนต์อีวิล 2 รวมถึงเกมรีเมคอย่าง เรซิเดนต์อีวิล (วิดีโอเกม พ.ศ. 2545) และ เรซิเดนต์อีวิล 2 (วิดีโอเกม พ.ศ. 2562) ของ แคปคอม, ภาพยนตร์ฉบับรีบู๊ตของ เรซิเดนต์อีวิล (ภาพยนตร์ชุด) และเป็นภาพยนตร์ฉบับคนแสดงลำดับที่ 7 ดัดแปลงจากแฟรนไชน์เกม เรซิเดนต์อีวิล นำแสดงโดย คายา สโคเดลาริโอ, แฮนนาห์ จอห์น-คาเมน, ร็อบบี้ อเมลล์, ทอม ฮอปเปอร์, อวาน โจเกีย, โดนัล โล้ค และ นีล แมคโดโนห์ บอกเล่าเหตุการณ์ ในปี 1998 ผู้อยู่อาศัยในเมืองแรคคูนซิตี ต้องหาทางเอาชีวิตรอดในช่วงการแพร่ระบาดของเชื้อไวรัสที่เปลี่ยนคนธรรมดาให้กลายเป็นผีดิบ ขณะที่บริษัทเภสัชกรรมยักษ์ใหญ่พยายามปกปิดความผิดพลาดและลบล้างความผิดที่ก่อไว้
ภาพยนตร์เริ่มพัฒนาเมื่อต้นปี 2017 หลังจาก อวสานผีชีวะ เข้าฉาย โดยมีโปรดิวเซอร์ เจมส์ วาน ที่สนใจในโครงการดังกล่าว ต่อมา มาร์ติน มอสซ์โควิคซ์ ผู้บริหารของคอนสแตนติน ฟิลม์ที่ถือครองลิขสิทธิ์ของภาพยนตร์ได้กล่าวว่าการรีบู๊ตภาพยนตร์ชุดกำลังอยู่ในการพัฒนา ในเดือนเดียวกัน เจมส์ วานถูกเรียกตัวมาสร้างภาพยนตร์ด้วยบทภาพยนตร์โดย เกรก รุสโซ่ แต่ในที่สุด โยฮันเนส โรเบิร์ตก็ถูกจ้างให้เป็นทั้งผู้กำกับและเขียนบท เมื่อเจมส์ วานและเกรก รุสโซ่ ได้ถอนตัวจากโครงการ ภาพยนตร์เริ่มถ่ายทำในวันที่ 17 ตุลาคม ปี 2020 ในเมืองเกรทเตอร์ ซัดเบรี่ รัฐออนแทรีโอ ประเทศแคนาดา ภาพยนตร์กลับมาถ่ายใหม่ในเดือนพฤษภาคม ปี 2021 ในช่วงที่เกิด การระบาดทั่วของโควิด-19
ผีชีวะ: ปฐมบทแห่งเมืองผีดิบ เข้าฉายก่อนอย่างเป็นทางการที่ โรงภาพยนตร์ Grand Rex ในเมือง ปารีส เมื่อวันที่ 19 พฤศจิกายน ปี 2021 และเข้าฉายทั่วโลกในวันที่ 24 พฤศจิกายน ปี 2021 ในสหรัฐอเมริกาโดย โซนี่พิคเจอร์สเอ็นเตอร์เทนเมนต์. โดยได้รับเสียงวิจารณ์แบบผสมจากนักวิจารณ์ แต่ชื่นชมในความซื่อสัตย์ต่อเกมต้นฉบับทั้งสองเกม
ภาพยนตร์ประสบความสำเร็จ ทำเงิน 47 ล้านดอลลาร์สหรัฐทั่วโลก ซึ่งเป็นรายได้เกือบสองเท่าจากทุนสร้าง 25 ล้านดอลลาร์สหรัฐ ในช่วงการระบาดทั่วของโควิด-19 และยังเป็นภาพยนตร์ที่มียอดขายวิดีทัศน์ตามคำขอสูงสุดในช่วงสองเดือนแรกที่วางจำหน่าย หลังภาพยนตร์ถูกโซนี่ถอดออกจากโรงในอเมริกา ภายในเวลาไม่กี่สัปดาห์ก่อน สไปเดอร์แมน: โน เวย์ โฮม จะเข้าฉาย ภาพยนตร์ทำรายได้รวมในประเทศไทย 8.8 ล้านบาท
ภาพยนตร์ฉบับทำใหม่ตั้งใจจะเป็นแฟรนไชน์ ผีชีวะ: ตำนานใหม่แดนผีดิบ (Resident Evil: Umbrella Chronicles) ดัดแปลงเนื้อเรื่องและองค์ประกอบของเกม เรซิเดนต์อีวิล ซีโร่ (วิดีโอเกม พ.ศ. 2545) กำลังอยู่ในขั้นตอนการการพัฒนาผ่านคอนสแตนตินฟิล์ม สกรีน เจมส์ และ เพลย์สเตชั่นโปรดักชั่น กำกับโดย แซ็ค เครกเกอร์ เขียนบทร่วมกับ เชย์ แฮตเทน